text: Blokade fortsætter i Vejle
  21 marts 2012 kl. 18.06
  Fagforeningen 3Fs blokade af restaurant Vejlegården i Vejle fortsætter. Restauratør Amin Skov står fast på, at han ikke vil indgå overenskomst med 3F, da han i forvejen har overenskomst med Kristeligt Fagforening.
  3F har ifølge en dom fra Arbejdsretten ret til at overenskomstdække området.
  Kristelig Fagforening mener, at fagforeninger bør respektere hinandens overenskomster.
  - Det er urimeligt, når LO-fagforeninger blokerer virksomheder for at få en overenskomst med dem, når de allerede har en overenskomst med en anden fagforening, siger formanden for Kristelig Fagforening, Søren Fibiger Olesen.
  Kristelig Fagbevægelse mener, at politikerne bør lovgive mod blokader af virksomheder for at få en overenskomst, når virksomheden allerede har en overenskomst.
  Arbejdsretten har lagt vægt på, at 3F har ret til at tegne overenskomst på restaurations-området, fordi fagforeningen har flest medlemmer på området.
  